Thomas Longosiwa

Thomas Pkemei Longosiwa (født 14. januar 1982 i West Pokot District i Rift Valley Province) er en kenyansk langdistanseløper, som ble kenyansk mester på 5000 meter i 2007.IAAF - Kiprop's roll continues as Kenyan championships conclude, besøkt 23. august 2012. Han fikk bronse på 5000 meter ved sommer-OL 2012. 

 Karriere  
Longosiwa ble valgt ut til å representere Kenya ved junior-VM i friidrett 2006 i Beijing. På den kenyanske treningsleiren ble det imidlertid oppdaget at han hadde to pass, der et hadde fødselsår 1982 og et hadde fødselsår 1988. Passet med fødselsår 1988 gjorde da at han tilsynelatende kunne delta i junior-VM. Han ble arrestert i noen dager, og fikk en bot på 1.500 amerikanske dollar.People's Daily Online - Kenyan accused of age cheat, wins 5,000m at nationals, besøkt 23. august 2012.People's Daily Online - Roundup: Fears of age cheating grips Kenyan athletes, besøkt 23. august 2012. En høytstående polititjenestemann ble anklaget for å ha forfalsket passet til Longosiwa og noen andre utøvere.People's Daily Online - Kenyan police officer accused of age falsification, besøkt 23. august 2012. Tidligere i 2006 hadde Longosiwa deltatt i juniorklassen ved VM i terrengløp 2006, der han kom på 13.-plass, men ble senere diskvalifisert.IAAF - 34th IAAF World Cross Country Championships Fukuoka Saturday 1 and Sunday 2 April 2006 RESULTS Junior Race MEN, besøkt 23. august 2012.IAAF - World Cross Country Championships 2006 - Results - Junior Race M Final , besøkt 23. august 2012.

Han begynte å konkurrere som senior i 2007, og kom på sjetteplass ved de Panafrikanske leker 2007. Senere løp han både 3.000 og 5.000 meter ved IAAF World Athletics Final, der han kom på hhv. femte- og åttendeplass. Han ble tatt ut til sommer-OL 2008 i Beijing, der han kom på 12.-plass på 5.000 meter. Senere på året satte han ny personlig rekord med 7:30,09 på 3.000 meter ved Qatar Athletic Super Grand Prix i mai 2009, og kom der på andreplass bak Eliud Kipchoge. Ved IAAF World Athletics Final 2009 kom han på 10.-plass på 3.000 meter, med tiden 8:07,63.IAAF - IAAF World Athletics Final 2009 - 3000 Metres - M Final , besøkt 23. august 2012.

I januar 2011 vant han terrengløpet Cross della Vallagarina i Italia, og ved VM i friidrett 2011 kom han på femteplass på 5.000 meter, der Mohammed Farah vant gullet. Han avsluttet friidrettssesongen med andreplass på 5.000 meter i Memorial van Damme, som ga fire poeng i Diamond League 2011, og med det fjerdeplass i Diamon League denne sesongen. I november deltok han ved landeveisløpet International Chiba Ekiden, der han vant første etappe, og Kenya vant dette løpet sammenlagt. 

2012-sesongen ga seier i terrengløpet Cinque Mulini i Italia og tredjeplass i Trofeo Alasport på Sardinia i mars. I april deltok han også ved landeveisløpet Media Blenio i Sveits, der han kom på andreplas, bak Edwin Soi.IAAF - Soi soars to fourth 10km victory in Switzerland, besøkt 23. august 2012. Han fikk andreplass ved Shanghai Golden Grand Prix, bak Hagos Gebrhiwet, en plassering som ga to poeng i Diamond League 2012. 

Han deltok på 5.000 meter ved sommer-OL 2012 i London. Etter 13:15,41 og tredjeplass i sitt kvalifiseringsheat ble han kvalifisert til finalen. Der løp han på 13:42,36, og fikk OL-bronse, bak Mo Farah og Dejen Gebremeskel. Hans landsmann Isiah Kiplangat Koech okm på femteplass. 

Ved VM i friidrett 2013 kom han på 4.-plass, under et halvt sekund unna bronsen, som gikk til Isiah Koech. Han vant ett Diamond League-stevne i 2015; British Grand Prix i Birmingham. 

 Referanser 

 Eksterne lenker 

  Profil hos All-Athletics 
  Profil hos European Athletics

Kategori:Kenyanske langdistanseløpere
Kategori:Medaljevinnere under Sommer-OL 2012
Kategori:Olympiske bronsemedaljevinnere for Kenya
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kenya under Sommer-OL 2008
Kategori:Friidrettsutøvere under Sommer-OL 2008
Kategori:Kenyanske mestere
Kategori:Fødsler i 1982
Kategori:Personer fra West Pokot County i Kenya
Kategori:Deltakere for Kenya under VM i friidrett 2013
Kategori:Deltakere for Kenya under VM i friidrett 2011